สวัสดีครับ มีคำถามครับ พอดีแฟนผมกินยาคุม เมอซิลอนได้ 3 เดือนแล้วครับ ตอนนี้ประจำเดือนไม่มา 2 เดือนแล้วครับ ที่ปจด.ไม่มาแบบนี้เป็นเพราะตัวยาคุมที่ไผลดผังผืดมดลูกมีส่วนไหมครับ หรือมีปัจจัยอื่นๆไหมครับ คือเราตกลงกันแล้วครับว่าไม่ต้องการที่จะมีครับ ตอนนี้กังวลและเครียดมากครับ **แฟนมีโรคประจำตัวคือ เบาหวานต้องฉีด อินซุลินตลอดด้วยครับ หากไม่ต้องการมีที่ไหนรับปรึกษาไหมครับ ขอบครับ
สวัสดีครับ โดยปรกติ ยาเมอซิลอนจะเป็นยาคุมกำเนิดที่มีผลข้างเคียงจำพวก ปวดหัว คลื่นไส้ ปวดบริเวณหน้าอก น้ำหนักตัวเปลี่ยนแปลง มีเลือดไหลก่อนถึงรอบประจำเดือน มากกว่านะครับ หากรับประทานอย่างถูกต้อง ประจำเดือนก็ควรจะยังมาตามปกติครับหากประจำเดือนยังไม่มานานขนาดนี้ ก็ควรลองใช้ชุดตรวจการตั้งครรภ์เพื่อความแน่ใจ เพราะเป็นสาเหตุที่พบบ่อยที่สุดครับแต่ถ้าผลการตรวจการตั้งครรภ์เป็นลบ แต่ประจำเดือนก็ยังไม่มาอีก ก็อาจจะเกิดจากสาเหตุอื่น เช่น1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดหากประจำเดือนยังไม่มา ก็ควรพบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับสุดท้ายนี้ ขอเสริมว่าทุกชีวิตเป็นสิ่งล้ำค่า และ สวยงาม ดังนั้น เราควรถนอมสิ่งที่มีค่าของทุกชีวิตนะครับ